莫如士

莫如士（），字子元，號沙濱张祥鸢《贺侍御莫沙濱先生考最序》，龍驤衛軍籍，廣東新會縣人，明朝政治人物，大理寺右少卿。

 生平 
嘉靖十九年（1540年）庚子科順天府（今北京）鄉試第二十九名舉人。嘉靖二十六年（1547年）中式丁未科會試第一百七十三名，登第二甲第十七名進士。改庶吉士，送翰林院读书。授浙江道御史，巡盐两淮，按部應天，不畏权势。嘉靖四十年十月升南京大理寺右寺丞，四十一年十月升任大理寺左寺丞。屡伸冤狱，曾彈劾大将军仇鸾。北上彭城時，卒于舟中。（明）過庭訓撰，明天啓刻本，《明分省人物考·卷一百一十二》：莫如士，字子元，恩平人，以龍驤衛籍，領順天鄕薦，登嘉靖丁未進士第。歷官監察御史。性端直敢言，嘗奇張岳翁萬達有用世才遂疏薦之。後俱以功業顯。時咸寧矦仇鸞通虜，將為不利，如士劾其不臣，鸞甚銜之，欲中以危禍。會鸞病卒獲免。如士又偕臺省諸臣追論鸞通虜之罪，上震怒，命發鸞棺，暴屍梟首，傳示九邊。是時，直聲動海内。遷大理丞，理冤決滯，人以為有于公風焉。從兄如爵，甲辰進士；弟如善，庚戌進士。皆監察御史。而如善歷官按察使，亦有時名。

 家族 
曾祖莫滿，赠武略将军；叔公莫英，皇明京都粮储总督；祖父莫雄；父莫違仁，錦衣卫千户，封監察御史；母蘇氏（封孺人）。兄如爵，云南道監察御史；如齒、如德、如善，貢士，如善後中進士。弟如學、如誠。

参考文献

Category:莫姓
Category:明朝庶吉士
Category:明朝浙江道监察御史
Category:明朝南京大理寺丞
Category:明朝福建道監察御史
Category:新會人
Category:北京市人
Category:軍籍進士